title: Corvus corax
text: O cuervo (Corvus corax (L., 1758)) ye un muixón d'a familia d'es corvidos de bells 65 – 70 cm de lonchitut, y 105 – 120 cm d'amplaria d'alas, estando asinas o més gran animal adintro d'ista familia d'aves.
  
  Per o suyo aspecto fisico se l'ha trafulcato a sobén con a cuerva, asumindo-se popularment bellas vegadas que en yera o masclo d'a mesma especie, per estar més gran que no ixa altra ave, y alazentando-se en as parellanidatz d'es dos animals, se gosa a emplegar a (erronia) expresión cuervo masclo ta designar iste animal en contraposición con l'altro. En bellas parlas tamién se fan refrencias ent'a suya mida achuntando-ie formas aumentativas ta lo nombre: corvás en benasqués u corvazo en baixorribagorzano, con o sufixo -az(o). También per es suyos costumbre carronyadors se'n diz cuervo burrero en mutos puestos.
  
  Ye una especie de distribución quasi homochenia en tot l'amplo de l'hemisferio norte, en Eurasia y America d'o Norte, especialment per causa d'a suya versatilidat alimentaria. Es solos puestos a on no se vei guaire son ixes a on abundan altras especies semilars que compiten con ells, como las cuervas y grallas, como también en as ciudatz.
  
  Mazadas 
  Si canta o cuervo, agua pa'l cuerpo.
  
  Referencias
  
  Vinclos externos 
    Información d'o cuervo.
  
  corax
  Aus presents en Aragón
  Fauna d'America
  Fauna d'Asia
  Fauna d'Africa
  Fauna d'Europa
  Fauna d'Andorra